มีตกขาวเป็นสีเหลืองเขียว ประมาณ2-3อาทิตย์แล้วค่ะไม่มีอาการคันหรือแสบขณะปัสสาวะด้วยค่ะ มีแค่ตกขาวสีเหลืองเขียวออกมาอย่างเดียวค่ะ กลิ่นคล้ายๆนมบูดค่ะ เป็นน้ำๆเมือกๆค่ะ ประจำเดือนไม่มาด้วยค่ะ จะเข้าเดือนที่2แล้วค่ะ จะเป็นโรคอะไรค่ะ แล้วควรทำอย่างไร กินยาอะไรดีค่ะ -ขอบสำหรับคำตอบค่ะ
สวัสดีค่ะ nattachaอาการตกขาวสีเหลืองเขียวดังกล่าวมาร่วมกับมีกลิ่นคล้ายนมบูดนั้น น่าจะเป็นตกขาวที่ผิดไปจากปกติค่ะ โดยสาเหตุของการมีตกขาวลักษณะดังกล่าวเช่น การติดเชื้อรา เชื้อแบคทีเรีย หรือเชื้อกลุ่มโพรโทซัวในช่องคลอดหรือปากมดลูก ซึ่งอาจเป็นเชื้อที่เกี่ยวหรือไม่เกี่ยวกับโรคติดต่อทางเพศสัมพันธ์ก็ได้ สาเหตุอื่นๆเช่น การระคายเคืองช่องคลอดจากการถูกสวนล้าง หรือการใช้สารที่ก่อให้เกิดการระคายเคืองบริเวณช่องคลอดควรไปพบแพทย์เพื่อตรวจร่างกาย และนำตกขาวที่ผิดปกติไปตรวจให้ได้การวินิจฉัยที่แน่ชัดต่อไปค่ะ ยังไม่ควรซื้อยาใดๆมาใช้เองในระหว่างนี้ให้งดการมีเพศสัมพันธ์ ไม่สวนล้างช่องคลอด ใส่เสื้อผ้าระบายอากาศได้ดีไม่อับชื้น และประจำเดือนที่ไม่มานั้น หากมาช้าเกิน 35 วันไปแล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ซึ่งอาจจะเป็นสาเหตุที่ไม่ได้เกี่ยวข้องกับตกขาวที่ผิดปกติโดยตรง